Document ID: /roh_data/filtered/fineweb-2-filterrobots_roh.jsonl.gz/53010

En la cuntrada muntagnarda impressiunanta da l’Engiadin’Ota cumenza ils onns 1980 in drama: Sut l’influenza dal moviment da la giuventetgna turitgaisa sa derasa il heroin. Il destin tragic da blers giuvenils divida la regiun enfin oz. Il film «Il tschêl da Samedan» dad Ivo Zen rumpa per l’emprima giada il silenzi.
La cuntrada da l’Engiadin’Ota è en ils onns 1980 e 1990 lieu d’acziun d’ina tragedia ch’è tabuisada enfin oz. Inspirada da las inquietezzas a Turitg, ha la giuventetgna rebellà cunter las reglas tradiziunalas da la cuminanza. La plazza communala da Samedan è daventada il lieu d’inscunter per la cultura da la giuventetgna engiadinaisa. Sper far musica e fimar erva da cumpagnia, è il heroin daventà ina part da la vita dals giuvenils. La dependenza da drogas e la mort dals agens uffants è in schoc per l’entira regiun. Nunpussanza e dar la culpa sparta la cuminanza dal vitg.